NELJANDA KOOSSEISU

OTSUS

Haapsalu,								29. oktoober 2004 nr 144

Detailplaneeringu kehtestamine
(Kastani tn 9 ja Kastani, Kuuse,
Vahtra tänavate vaheline ala)

Detailplaneering (Kastani tn 9 ja Kastani, Kuuse, Vahtra tänavate vaheline ala) algatati Haapsalu Väikelastekodu taotluse alusel Haapsalu Linnavolikogu 27.02.2004 otsusega nr 96. Planeeringu eesmärgiks oli ca 3,6 ha maareformi läbimata maa-ala ehitusõiguse ja hoonestusprintsiipide kindlaks määramine. Nõuete kohaselt kooskõlastatud planeering võeti vastu Haapsalu Linnavalitsuse 10.09.2004 korraldusega nr 577 ja avalik väljapanek toimus ajavahemikul 21.09 –05.10.2004. Parandusettepanekuid planeeringu kohta ei esitatud.
Juhindudes Haapsalu põhimääruse § 23, § 62, kohaliku omavalitsuse korralduse seaduse § 6 lg 1, § 22 lg 1 p 33, § 23, § 30 lg 1 p 1 ning planeerimisseaduse § 24 lg 3, § 25 lg 4 ja lg 5, § 26 lg 1 ja lg 2 ning haldusmenetluse seadusest, Haapsalu Linnavolikogu otsustab:

1.	Kehtestada Haapsalus Kastani tn 9 ja Kastani, Kuuse, Vahtra tänavate vahelise ala detailplaneering.

2.	Haapsalu Linnavolikogu Kantseleil:
2.1.	teha otsus teatavaks Haapsalu Väikelastekodule (Kastani 9, 90508 Haapsalu) otsuse koopia saatmisega posti teel ja Haapsalu Linnavalitsuse ehitus- ja arhitektuurigrupile (Anu Joost) otsuse koopia üleandmisega allkirja vastu.
2.2.	koostöös Haapsalu Linnavalitsuse avalike suhete nõunikuga (Liivi Ollino) avaldada ühe kuu jooksul peale volikogu otsuse jõustumist teade detailplaneeringu kehtestamise kohta ajalehes Lääne Elu.

3.	Otsus avalikustada väljapanekuga Haapsalu Linnavolikogu Kantseleis.

4.	Otsus jõustub teatavakstegemisest.

5.	Käesoleva otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Andres Ammas
Volikogu esimees